1α. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.56357 της 5/19 Αυγ.1948 (ΦΕΚ Β΄ 130) Περί τροποποιήσεως και συμπληρώσεως της υπ’ αριθ.99687 Υπουργικής αποφάσεως και «περί οργανώσεως των υπηρεσιών της Κ.Ε.Μ.Σ.». Έχοντες υπ΄όψιν τα άρθρ.1 και 3 του Α.Ν.1787/39 περί οργανώσεως των μαθητικών συσσιτίων και απόφασιν της Κ.Ε.Μ.Σ. σχετικήν με την οργάνωσιν των υπηρεσιών της κλπ., εκδόθεισαν δυνάμει της υπ΄αριθ.99687/4-12-46 Υπουργικής αποφάσεως και περιλαμβανομένην εις το υπ’ αριθ.22 πρακτικόν αυτής. Αποφασίζομεν. ΚΕΦΑΛΑΙΟΝ Α΄ Άρθρ.1.-(Τροποποιείται και συμπληρούται η υπ’ αριθ.99587/4.12.46 αποφ. Υπ. Παιδείας, καταργηθείσα ήδη δια του άρθρ.20 της υπ’ αριθ.128413/ 1966 ομοίας, κατωτ. αριθ.6). ΚΕΦΑΛΑΙΟΝ Β΄ Υπηρεσίαι της Κ.Ε.Μ.Σ.-Προσωπικόν Άρθρ.2.-Αι υπηρεσίαι της Κεντρικής Επιτροπής Μαθητικών Συσσιτίων και Εξοχών, εγκαθιστάμεναι εν τω Υπουργείω, Θρησκευμάτων και Εθν. Παιδείας, οργανούνται ως κάτωθι: Ι.Υπηρεσία Μαθητικών Συσσιτίων. ΙΙ.Υπηρεσία Μαθητικών Εξοχών και Κατασκηνώσεων. ΙΙΙ.Οικονομική Υπηρεσία. ΙV.Γραφείον Νομικού Συμβούλου. Άρθρ.3.-1.Η Υπηρεσία Μαθητικών Συσσιτίων περιλαμβάνει τα ακόλουθα γραφεία: α)Το γραφείον αλληλογραφίας και στατιστικής. β)Το γραφείον προγραμμάτων διατροφής, προμηθείας, προωθήσεως και διαχειρίσεως εν γένει των τροφίμων. γ)Το γραφείον οργανώσεως και λειτουργίας των μαθητικών συσσιτίων και εποπτείας τούτων. δ)Την αποθήκην τροφίμων του οργανισμού Κ.Π.Π. 2.Το προσωπικόν της υπηρεσίας των Μαθητικών Συσσιτίων αποτελείται: α)Εκ του προϊσταμένου της υπηρεσίας β)Εκ των προϊσταμένων των τριών γραφείων γ)Εκ του αποθηκαρίου και ενός βοηθού του και δ)Εκ μιας δακτυλογράφου. Άρθρ.4.-1.Η υπηρεσία Μαθητικών Εξοχών και Κατασκηνώσεων περιλαμβάνει τα ακόλουθα γραφεία. α)Γραφείον αλληλογραφίας και Στατιστικής β)Γραφείον κατασκηνωτικού υλικού και τροφίμων γ)Γραφείον τεχνικής υπηρεσίας και δ)Γραφείον Τύπου και Προπαγάνδας. 2.Το προσωπικόν της υπηρεσίας των Μαθητικών Εξοχών και Κατασκηνώσεων αποτελείται: α)Εκ του προϊσταμένου της υπηρεσίας β)Εκ των προϊσταμένων των τεσσάρων γραφείων. Άρθρ.5.-Η οικονομική υπηρεσία περιλαμβάνει τα ακόλουθα γραφεία: α)Το γραφείον ελέγχου και διαχειρίσεως των Επιτροπών Μαθητικών Συσσιτίων και Εξοχών. β)Το γραφείον συγκεντρώσεως των καταστάσεων, περί ων το άρθρ.18 της υπ’ αριθ.99687 αποφάσεως των πραγματοποιουμένων παρά των σχολείων εισπράξεων εξ εισφορών των μαθητών επί τη βάσει του άρθρ.5 του Α.Ν.1787/39. 2.Το προσωπικόν της οικονομικής υπηρεσίας αποτελείται α)Εκ του προϊσταμένου αυτής β)Εκ πέντε υπαλλήλων δια τον έλεγχον μαθητικών συσσιτίων και εξοχών, και γ)Εξ ενός υπαλλήλου ως προϊσταμένου του β΄ γραφείου. Άρθρ.6.-Προς συγκρότησιν των υπηρεσιών της Κ.Ε.Μ.Σ. δύνανται να χρησιμοποιηθούν υπάλληλοι της αρμοδιότητος του Υπουργείου Εθν. Παιδείας, αποσπώμενοι ή τοποθετούμενοι παρ’ αυτή δι’ αποφάσεως του Υπουργού Εθν. Παιδείας μετά πρότασιν της Κ.Ε.Μ.Σ. περί της καταλληλότητος αυτών. Η διάρκεια της αποσπάσεως των ως άνω υπαλλήλων ορίζεται δια της αυτής αποφάσεως, δυναμένη να ανανεωθή. Εις το προσωπικόν τούτο δύναται να χορηγήται παρά της Κ.Ε.Μ.Σ. ανάλογος αποζημίωσις δια την υπηρεσίαν των ταύτην. ΚΕΦΑΛΑΙΟΝ Γ΄ Άρθρ.7-11.(Κατηργήθησαν δια του άρθρ.20 της υπ’ αριθ.128413/15.10.1966 αποφ. Υπ. παιδείας, κατωτ.αριθ.6). (Μετά την σελ. 748) Σελ. 748,01 298-111 Μαθητικά Συσσίτια 32.Κ.γ.1α 32.Κ.γ.1α Μαθητικά Συσσίτια

[Source: greek_legal_code_raptarchis | Tokens: 3047]